» Notícies > Neix DocsBarcelona Documentary...
Neix DocsBarcelona Documentary School
DocsBarcelona crea DocsBarcelona Documentary School per enfortir la formació documental internacional. Per dur a terme aquest projecte s’ha aliat amb la Facultat de Comunicació i Relacions Internacionals de la Universitat de Blanquerna.
El conveni ha estat signat pel Dr. Josep M. Carbonell, degà de la Facultat de Comunicació i Relacions Internacionals Blanquerna, i Joan González, director de DocsBarcelona.
Conjuntament oferiran un extens programa de formació universitària en l’àmbit del documental. Aquest programa, que té previst iniciar la seva activitat el curs 2014-15, tindrà com a pilars bàsics un Màster Internacional en Direcció i Producció Executiva de Documentals, un Postgrau en Documental Interactiu i una Summer School of Documentary, entre altres ofertes formatives.
DocsBarcelona Documentary School té com a objectiu convertir-se en un referent a mig termini en el camp de la formació documental internacional.
DocsBarcelona compta amb més de 18 anys d’experiència en el camp de la formació a Catalunya, Europa i Amèrica Llatina. Dissenyant, coordinant i impartint cursos en universitats, escoles, trobades professionals, festivals i televisions.
Dr. Josep M. Carbonell i Joan Gonzàlez
en el moment de la signatura
Segueix DocsBarcelona a: